**Dôvodová správa**

1. **Všeobecná časť**

Poslanci Národnej rady Slovenskej republiky Jaroslav Baška, Dušan Bublavý, Peter Šuca predkladajú na schôdzu Národnej rady Slovenskej republiky návrh zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

Cieľom predloženého návrhu zákona je zabezpečiť, aby stavby slúžiace na plnenie úloh troch najvyšších ústavných činiteľov Slovenskej republiky boli považované za stavby pre bezpečnosť štátu.

Vzhľadom na skutočnosť, že v objektoch slúžiacich na plnenie úloh prezidenta Slovenskej republiky, predsedu Národnej rady Slovenskej republiky alebo predsedu vlády Slovenskej republiky je nevyhnutné dodržiavať prísne režimové opatrenia, je dôvodné, aby aj pri konaniach podľa stavebného zákona boli v súvislosti s týmito stavbami dodržiavané osobitné opatrenia.

S prihliadnutím na to, že ústredným orgánom štátnej správy pre ochranu ústavného zriadenia ako aj bezpečnosti osôb a majetku je Ministerstvo vnútra Slovenskej republiky, zahrnutím stavieb slúžiacich na plnenie úloh prezidenta Slovenskej republiky, predsedu Národnej rady Slovenskej republiky alebo predsedu vlády Slovenskej republiky pod pojem „stavby pre bezpečnosť štátu“ sa docieli, aby pôsobnosť stavebného úradu pre tieto stavby vykonávalo Ministerstvo vnútra Slovenskej republiky.

Návrh zákona je v súlade s Ústavou Slovenskej republiky, ústavnými zákonmi, s nálezmi Ústavného súdu Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná.

Predložený návrh zákona nebude mať vplyvy na rozpočet verejnej správy, na podnikateľské prostredie, nebude mať sociálne vplyvy ani vplyvy na životné prostredie, na informatizáciu spoločnosti a na služby verejnej správy pre občana.

**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Návrh zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov | |
| **Predkladateľ (a spolupredkladateľ)** | |
| Poslanci Národnej rady Slovenskej republiky Jaroslav Baška, Dušan Bublavý, Peter Šuca | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Materiál nebol predmetom PPK |
| **Predpokladaný termín predloženia na MPK\*** | Materiál nebol predmetom MPK |
| **Predpokladaný termín predloženia na Rokovanie vlády   SR\*** | Materiál nebol predkladaný na rokovanie vlády Slovenskej republiky |

|  |
| --- |
| **2.  Definícia problému** |
| Stavby, ktoré slúžia na plnenie úloh prezidenta Slovenskej republiky, predsedu Národnej rady Slovenskej republiky alebo predsedu vlády Slovenskej republiky podliehajú osobitným režimovým opatreniam, a to predovšetkým z dôvodu, že ide o troch najvyšších ústavných činiteľov štátu. Je preto dôvodné, aby sa tieto stavby považovali za stavby pre bezpečnosť štátu. |
| **3.  Ciele a výsledný stav** |
| Vykonávanie pôsobnosti stavebného úradu Ministerstvom vnútra Slovenskej republiky pri stavbách slúžiacich na plnenie úloh prezidenta Slovenskej republiky, predsedu Národnej rady Slovenskej republiky alebo predsedu vlády Slovenskej republiky. |
| **4.  Dotknuté subjekty** |
| Ministerstvo vnútra Slovenskej republiky. |
| **5.  Alternatívne riešenia** |
| Nepredkladajú sa. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ** |
| nie |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne |    Negatívne |
|      Áno |     Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |     Žiadne |    Negatívne |
|      Pozitívne |      Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |     Žiadne |    Negatívne |
| **Vplyvy na informatizáciu** |      Pozitívne |     Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne | Žiadne |    Negatívne |

|  |
| --- |
| **10.  Poznámky** |
|  |
| **11.  Kontakt na spracovateľa** |
| jaroslav\_baska@nrsr.sk |
| **12.  Zdroje** |
|  |
| **13.  Stanovisko Komisie pre posudzovanie vybraných vplyvov z PPK** |
| Materiál nebol predmetom PPK. |

**Doložka zlučiteľnosti**

**návrhu zákona s právom Európskej únie**

|  |  |
| --- | --- |
| **1.** | **Navrhovateľ zákona:** Poslanci Národnej rady Slovenskej republiky Jaroslav Baška, Dušan Bublavý, Peter Šuca |
|  |  |
| **2.** | **Názov návrhu zákona:** Návrh zákona, ktorým sa mení a dopĺňa zákon č. 50/1976 Zb. o  územnom plánovaní a stavebnom poriadku (stavebný zákon) v znení neskorších predpisov |
|  |  |
| **3.** | **Predmet návrhu zákona nie je upravený v práve Európskej únie** |
| **4.** | **Záväzky Slovenskej republiky vo vzťahu k Európskej únii:**   * Bezpredmetné vzhľadom na vnútroštátny charakter návrhu zákona |
|  |  |

**5. Návrh zákona je zlučiteľný s právom Európskej únie:**

- Bezpredmetné vzhľadom na vnútroštátny charakter návrhu zákona

**B. Osobitná časť**

**K čl. I**

**K bodu 1**

V § 139b ods. 10 sa navrhuje rozšírenie pojmu „stavby pre bezpečnosť štátu“ o stavby slúžiace na plnenie úloh prezidenta Slovenskej republiky, predsedu Národnej rady Slovenskej republiky alebo predsedu vlády Slovenskej republiky. Ide o stavby, v ktorých je potrebné dodržiavať osobitné režimové opatrenia ohľadom ich bezpečnosti, keďže slúžia na plnenie úloh najvyšších ústavných činiteľov.

**K bodu 2**

Navrhovaným prechodným ustanovením sa upravuje pôsobnosť Ministerstva vnútra Slovenskej republiky ako stavebného úradu v konaniach o stavbách slúžiacich na plnenie úloh prezidenta Slovenskej republiky, predsedu Národnej rady Slovenskej republiky alebo predsedu vlády Slovenskej republiky začatých a právoplatne neukončených do nadobudnutia účinnosti tohto zákona.

**K čl. II**

Ustanovuje sa účinnosť zákona tak, aby reflektovala predpokladanú dĺžku procesu prerokúvania a schvaľovania zákonov Národnou radou Slovenskej republiky.